"לקובי פרג' יש סיפור לספר והוא מספר אותו. לא הרבה יותר מעבר לזה.
"[הבמאי והצלם] משכילים להעביר אל הבד את נפתולי הקונפליקט המורכב והטעון, תוך הישענות על טכניקת סיפור המצליחה להתחרות בכל מלודרמה מגירת דמעות.
"הכל כאן נעשה במחשבה ובטעם: הצבעים, התאורה, העמדת הסצנות וכיוצא בזאת. חשוב מכך, הצילום משכיל לשרת את התכנים ולחזק את העוצמה הדרמטית של ההתרחשויות.
"חווית צפייה חיובית ומסעירה לפרקים, אף על פי שפה ושם ניכר שעדיין יש בו בוסריות מסוימת במלאכת טווית הסיפור לקהל.
תל אביב, דיזנגוף פינת ארלוזורוב. ישראלים רבים חולפים מדי יום על פני חנות הצילום המפוארת שנחרטה בזיכרון הקולקטיבי כמקדש של צילומי משפחה וכלות, אך מעטים מכירים את הסיפור שמאחוריו.
הבמאי קובי פרג', בן הדור הצעיר במשפחה יצא להתחקות אחר ההיסטוריה המשפחתית ובעזרת חיטוט בארכיונים הפרטיים מקלף שכבה אחר שכבה ומגלה את קורותיהם של עשרת האחים והאחיות שעלו מבגדד בשנות החמישים וטיפסו בסולם ההצלחה מן המעברה לארמון.